text: Гальша́нскі за́мак. Палацава-замкавы комплекс, рэзыдэнцыя роду Сапегаў у 16-17 стагодзьдзях. Разьмешчаны ў даліне ракі Лусты (Жыганкі) ля мястэчка Галдьшаны. Драўляны замак вядомы ў летапісах з 13ст.. Князі Гальшанскія валодалі гэтым замкам да 1525 году. Пасьля шлюбу князёўны Алены Гальшанскай з Паўлам Сапегам ён перайшоў ва ўладараньне Сапегаў. Праз 70 гадоў ашмянскі староста Павал Стафан Сапега перанёс сваю рэзыдэнцыю са старога замчышча на бераг ракі Лусты (Жыганкі), дзе і пачаў будаваць мураваны палацава-замкавы комплекс. Пасьля ўдзелу Сапегаў у паўстанні за адраджэньне Рэчы Паспалітай і Вялікага княства Літоўскага году, расейскі ўрад забраў усю іхнюю маёмасьць у дзяржаўны фонд. Сапегі былі вымушаныя эміграваць у Францыю, а Гальшаны перадалі расейскаму памешчыку Гарбанёву, які ў 1880 годзе стаў узрываць вежы і гандляваць замкавай цэглай У часы панаваньня савецкай улады замак працягвалі разбураць. Спачатку ва ўсходнім крыле разьмяшчалася пчалярская вучэльня. Але адначасова разьбіраліся сьцены ў іншай частцы замка. Па загадзе дырэктара вучэльні кожны вучань павінен быў здабыць 80 цаглінаў для будоўлі Дома культуры ў Гальшанах. За выкананую справу давалі дадатковы водпуск дадому.Шмат гадоў на тэрыторыі замка знаходзіўся кароўнік. Працягваўся разбор сьценаў «на патрэбы» гаспадаркі.
  сябры, нагадваю, што прыём здымкаў на фотаконкурс скончыцца а 23.59 15 студзеня. адразу пасьля гэтага пачынецца галасаваньне за найлепшага аўтара. пераможцаў вызначаць чытачы labadzenka.by
  трэба пазначыць: сваё імя, горад + адрас З ІНДЭКСАМ, куды можна будзе выслаць прыз. таксама падпішыце, што за аб'ект на здымку, дадайце пра яго сьціслыя гістарычныя зьвесткі і, калі жадаеце, свой камэнтар.
  апрацоўка здымкаў -- мінімальная. будынкі, адфоташопленыя да непазнавальнасьці, на конкурс не прымаюцца.
  пераможцы вызначацца на адкрытым галасаванні на блогу, якое пачнецца а 00:01 16 студзеня і працягнецца да 23.59 19 студзеня. галасаваньне будзе не за асобныя здымкі, а за аўтараў.